Opnames samenkomsten / Recordings meetings | Living Waters Fellowship Brugge Opnames samenkomsten / Recordings meetings – Living Waters Fellowship Brugge
Previous PostWet versus genade, Oud versus Nieuw TestamentNext PostWie is God voor jou? Communitas » Verder Geluister: Lukas 19:1-10 (9)
TuisbladBlogs-Communitas Preekstudies Verder Geluister: Lukas 19:1-10 (9)
Written by Admin on October 25, 2010 . Posted in Preekstudies, Verder geluister
31 Oktober 2010 ~ Twee en twintigste Sondag in Koninkrykstyd: Lukas 19:1-10 (9)
Goeie nuus vir rykes! – Die hervorming van Saggeus
Is daar goeie nuus vir rykes? Op die oog af lyk dit nie in die Evangelie so nie, dink maar net aan die ryk jongman se lot. Dit is makliker vir ‘n kameel om deur ‘n oog van ‘n naald te gaan as wat dit vir ‘n ryk mens is om in die koninkryk van God in te gaan… Lukas skets met sy weergawe van die evangelie soms donker prentjies oor die lot van rykes. Hulle is slawe en aanbidders van die geldgod, Mammon hoor ons. Hulle besit nie hulle skatte nie, maar word deur hulle skatte besit. Die rykes word hoofsaaklik as arrogant en as mag misbruikers beskou. Baie rykes het deur hulle hebsug, aanmatiging, uitbuiting van armes, en godloosheid, hulself willens en wetens buite die dampkring van God se genade geplaas.
En as ons onder die rykes tel, word alle rykes deur die Here afgeskryf? Nee, beslis nie! Ek het ‘n wonderlike vriend wat skatryk is, hy is op verskillende maniere aktief besig met die Here se werk, hy bring die goeie nuus na ander, sy geloof is ten volle met sy handel en wandel geïntegreer. Hy dien die Here met sy gawes. Sou Lukas se verstaan van die evangelie net slegte nuus vir hom inhou?
Gelukkig nie! Lukas skryf in die Boek Handelinge oor ryk en vername mense wat by die gemeente aangesluit het. Daar is goeie nuus vir ryk en arm. Maar soms moet daar iets gebeur, soos met Saggeus.
Lukas skryf in sy evangelie die storie van die hooftollenaar, dis nou die persoon wat belastings hef. Saggeus was skatryk gewees. Hy was korrup, arm mense uitgebuit en oneerlike transaksies aangegaan. Ek lees vanoggend in Die Burger (23-10-2010): So is beleggers uitgebuit. Onthul: Polisie kry King-bande, terwyl ek met Saggeus se storie besig is. ‘n Belegger skryf: “Hulle (Kings) was dan kerkmense…”
‘n Mens kan die afleiding maak dat Saggeus, ten spyte van sy rykdom, ongewild, eensaam en geïsoleerd was, meer nog iets het by hom kort gekom. Hy het na iets gesoek wat nie met rand en sent te make het nie.
Saggeus het iets nodig wat nie met sy geld gestil kon word nie, dit wat hy gesoek het was op pad om te gebeur. Hy moes ‘n plan maak om die Jesus te sien, eers probeer hy soos ‘n slang deur die skare te seil, dit werk nie, hy is te kort en toe maak hy ‘n ander plan. Kan dit wees, ‘n vooraanstaande in die samelewing klim in ‘n boom, amper soos ‘n aap, iets dryf hom, waarom sou hy so gretig wees en homself belaglik maak net om die Jesus te sien?
En toe gebeur dit, Jesus sien vir Saggeus en gaan onder sy boom staan, en noem hom nogal by die naam. Tot almal se afkering nooi Jesus homself uit om by Saggeus te eet, so asof Saggeus ‘n wonderlike en vrygewige gasheer was. En met elke stukkie brood wat hulle eet en slukkie wyn wat hulle drink, vind daar hervorming plaas. Hy word dit wat sy naam Saggeus beteken, regverdig en vol meegevoel.
Dit is dalk goed om by hierdie punt terug te kyk na die storie van die ryk jongman waaroor Lukas net in die hoofstuk voor Saggeus s’n verslag doen. ’n Gesiene, welgestelde, godsdienstige man kom na Jesus toe met die vraag: “Wat moet ek doen om die ewige lewe te beërf”. Hy het al die gebooie waaroor Jesus hom uitvra van kleins af nagekom, maar hy het een ding kort gekom wat Jesus so verwoord: “… Verkoop alles wat jy besit en gaan deel die opbrengs aan die armes uit, en jy sal ‘n skat in die hemel hê”. Dit was een te veel vir die ryk jongman om alles prys te gee waarvoor hy gewerk het en hy verloor die redding wat God gee. Dit is nie in die eerste plek dade van gee en alles verkoop wat jou red nie, maar dit gaan om ‘n geloofsverhouding met Hom en Hom te volg.
Op die oog af lyk dit of Jesus nie konsekwent is nie, Jesus vra nie vir Saggeus om sy besittings prys te gee nie. Maar dit was onnodig want Saggeus het spontaan onderneem om die helfte van sy besittings vir die armes te gee en sy afpersgeld vierdubbeld terug te betaal. Hy is buite verhouding mededeelsaam en herstel die onreg wat hy gepleeg het. (So terloops, miskien is superbelasting ‘n goeie konsep as dit eerbaar en verantwoordelik bestuur en aangewend word). Daarna gee Jesus aan hom wat hy kort gekom het, bevryding en verlossing, ‘n nuwe en ewige lewe – ‘n lewe wat saak maak. Die skrifdeel nooi mens uit om Jesus in die huis van jou lewe – in jou hart in te nooi.
Dit is inderdaad vir God moontlik om ‘n kameel deur ‘n naald se oog te kry, en iemand van sy/haar besittings te skei en dat hy of sy mededeelsaam raak. Ryk gelowiges maak erns met die nood van armes. Hulle gee met entoesiasme en is blymoedige gewers. Hulle raak by die bemagtiging van
verontregtes betrokke en is konkreet met dade van sosiale geregtigheid. Christian action takes more than welfare. True compassion includes justice (Hendriks 1974:26). “Armoedeverligting kan nie meer gesien word – soos lank in kerklike kringe gedoen is – as welsynswerk (welfare of charity) nie. Dit kan nie langer net gesien word as die uitdeel van aalmoese om die lot van sekeres effens te verlig nie. Die huidige tydgewrig roep om die permanente verandering van die lewenstog van diegene wat te weinig het om ‘n sinvolle, menswaardige lewe te lei” sê Prof. Elwil Beukes, ontwikkelingsekonoom, tydens ‘n Badisa konferensie in 2004.
Saggeus het gekry wat hy gesoek het, omdat Jesus eintlik eerste vir Saggeus gaan opsoek het. Jesus is steeds vandag op die uitkyk vir diegene wat hom soek, Jesus kyk verby ‘n mens se verlede en geldelike status. Hy kyk na ons harte en wil ons gebruik om in liefde en geregtigheid uit te reik na ander. Kyk… Hy is die een wat immers na diegene vind wat op soek is.
Good news for rich and poor
God’s (biblical) story is for everyone, for the poor and the rich. But “there are two ways in which human response to the story creates a bias that favors the poor (Walking with the poor deur Myers 2005:55):
• “First, it is apparently very hard for the non-poor to accept the biblical story as their story (Luke 18:18-30). Wealth and power seem to make people hard of hearing and poor at understanding (Luke 8:14)”. (If wealthy Christians are poor at understanding, I think we can refer to them as “spiritually poor”.)
• “Second, it is the poor who most consistently seem to recognize God’s story as their story… God has always insisted that caring for the widow, orphan, and alien is a measure of the fidelity with which we live out our faith. No story, in which the poor are forgotten, ignored, or left to their own devices is consistent with the biblical story. If the poor are forgotten, God will be forgotten too. Loving God and loving neighbor are twin injunctions of a single command” (Myers 2005:55).
(Aanhaling uit my referaat oor die Teologie van Bemagtiging)
The Church and Poverty, Ethnic Conflict and Climate Change
Participants from 198 nations grapple with the Role of the Church as it Relates to Poverty, Ethnic Conflict and Climate Change at The Third Lausanne Congress on World Evangelization.
The second full day of the Congress focused on the role of the church in the ministry of reconciliation—reconciliation of women and men with God’s creation, reconciliation between people of different economic status, and reconciliation between people of different ethnic and racial backgrounds. Ruth Padilla DeBorst, the General Secretary of the Latin American Theological Fellowship, began the day by leading participants through a study of Ephesians chapter two. She provided thoughtful insights about the nature of God’s transformative power in changing people and societies.
“When Israeli Jews and Palestinian Arabs can say to one another, ‘I love you in Jesus’ name,’ the world will see the powerful reconciliation work of the good news,” said Sered. “The only hope for peace for the Middle East is truly Jesus.” (http://www.lausanne.org/news-releases/the-church-and-poverty-ethnic-conflict-and-climate-change.html)
Tags: goeie nuus vir die rykes, hervorming van Saggeus, regverdig en vol meegevoel, Saggeus beteken